C 148/12
HR
Službeni list Europske unije
28.4.2023.
Prijedlog zakona o obnovi prirode i novi dogovor za oprašivače zajedno mogu dovesti do korjenitih promjena u očuvanju oprašivača na razini EU-a.
Njima se podiže razina ambicije utvrđene u strategiji EU-a za bioraznolikost kako bi se preokrenuo trend smanjenja populacija oprašivača do 2030. i vratila priroda na poljoprivredno zemljište.
Planovima država članica u okviru ZPP-a podupirat će se poljoprivrednici, uključujući male poljoprivrednike, u tranziciji prema povećanju održivosti i otpornosti poljoprivrednih sustava u razdoblju 2023.-2027.
Iz tih razloga, umjesto predlaganja novih zakonodavnih akata, prioritet je osigurati što brže donošenje i provedbu prijedloga o kojima suzakonodavci trenutačno pregovaraju, zajedno sa ZPP-om.
Komisija će uložiti sve napore kako bi postigla taj cilj te potiče sve uključene dionike da mu pridonesu.
Više od milijun izjava kojima se podupire predmetna građanska inicijativa jasan je signal i ohrabrenje da bi trebalo zadržati visoku razinu ambicije prijedloga Komisije.
Uspjeh europskog zelenog plana u poticanju ove tranzicije ovisi o cijelom društvu, uključujući građane, poljoprivrednike, poduzeća, znanstvenike, javna tijela i europske institucije.